Diari Oficial de la Generalitat Valenciana


Sumari del DOGV 9533, del 14-02-2023 (2023/1458)

ACORD de 10 de febrer de 2023, del Consell, pel qual s'autoritza modificar els límits per a adquirir compromisos de despesa amb càrrec a exercicis futurs, imputables al capítol 2 del programa 421.90 Innovació Tecnològica Educativa de la Conselleria d'Hisenda i Model Econòmic. (VL 06.002/23-002).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9533

Data del DOGV
:   14-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1458


Data del document
:   10-02-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 10 de febrer de 2023, del Consell, pel qual s'autoritza modificar els límits per a adquirir compromisos de despesa amb càrrec a exercicis futurs, imputables al capítol 2 del programa 421.90 Innovació Tecnològica Educativa de la Conselleria d'Hisenda i Model Econòmic. (VL 06.002/23-002). [2023/1458]  
El límit vigent per a comprometre despesa en anualitates futures amb càrrec al capítol 2 del programa 421.90 «Innovació Tecnològica Educativa», és insuficient per a donar cobertura a diversos expedients de contractació referits a serveis de suport integral d'infraestructures, equipament i logística de les TIC en els centres educatius, serveis de manteniment i subministraments de llicències d'ús, serveis d'atenció als usuaris d'aplicacions informàtiques de gestió educativa i subministraments relacionats amb la llicència corporativa florarchiv, amb vinculació directa amb els objective bàsics del programa. En concret, l'expedient CNMY22/DGTIC/57, aborda la transformació del model educatiu, sent aquest un procés de llarg recorregut que requereix habilitar totes les dimensions de l'educació, així com nous canals per a la relació entre els agents que conformen el sistema educatiu.  
Per tot això, tenint en compte el límit actual per a comprometre despesa futura i el ja compromés fins hui, la citada Conselleria, planteja la necessitat d'incrementar el límit quantitatiu d'acord amb el que estableix l'article 40.3 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, per a comprometre despesa pluriennal, en les anualitats 2024, 2025 i 2026 amb càrrec al capítol 2 del programa 421.90 «Innovació Tecnològica Educativa».  
  
En conseqüència, d'acord amb l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell  
  
  
ACORDA  
  
Primer i únic  
Autoritzar l'ampliació del límit quantitatiu que estableix l'article 40.3 de la Llei 1/2015 d'Hisenda Pública, del Sector Públic Instrumental i de Subvencions, per a assumir compromisos de despesa, amb càrrec al capítol 2 del programa 421.90 «Innovació Tecnològica Educativa», en les anualitats i pels imports que es detallen a continuació:  
  
  
Exercici Límit Actual Límit Modificat  
2024 50.065.686,55 94.750.903,10  
2025 13.100.073,60 35.109.253,84  
2026 7.877.760,00 38.038.315,33  
  
  
Alacant, 10 de febrer de 2023  
  
La consellera secretària  
AITANA MAS MAS